OzLabs/hebrew-wiki-articles huggingface dataset:
דרכך אלוקינו

דרכך אלוקינו הוא ניגון חב"די אוקראיני ישן, מהניגונים שלימד הרבי מלובביץ'. הניגון נחשב לאחד מהשירים המוכרים של הימים הנוראים ומושר בקהילות רבות כחלק מתפילת יום הכיפורים. הוא בוצע בין היתר על ידי הרב שלמה קרליבך.

על פי המקובל, כששרים את הניגון שלא בעת התפילה, המילה אלוהינו מבוטאת "אלוקינו", כדי להימנע מהוצאת שם שמים לבטלה. אבל כששרים את השיר בעת התפילה בחגים מבטאים את השם במפורש.

== אודות הניגון ==
מילות הניגון הן הפזמון החוזר של הפיוט "אמנם אֲשָׁמֵינוּ" מאת יוסי בן יוסי, המהווה חלק מהסליחות הנאמרות בתפילת ערבית של יום הכיפורים לפי מנהג אשכנז. לפועל, ברוב קהילות אשכנז נהגו שלא לומר את רוב הפיוט, מלבד הפזמון והבית האחרון, וכך גם מנהג חב"ד.

משמעות התפילה היא שבח ובקשה לה' שיסלח על פשעי עמו ויקבל את תשובתם אף על פי שאינם ראויים לכך ואף על פי שהם דלים ורקים ממצוות, משום שדרכו היא אורך רוח וסלחנות.

הרבי מלובביץ' לימד את הניגון בשמחת תורה ה'תשט"ז (1955). מאז הניגון היה מושר בחצרו ובקהילות חב"ד והתפשט בהדרגה לקהילות נוספות. הניגון מושר בבתי כנסת רבים בקטע בו הפיוט מופיע בתפילת יום הכיפורים, ובאירועים המתקיימים בעשרת ימי תשובה.

הניגון מופיע בספר הניגונים – חב"ד מספר קצ"ג (193). קיימת גרסה שנייה בלחן, מוכרת פחות, לבית הראשון בניגון כאשר הוא מושר בפעם הראשונה. בגרסה זאת, הבית מושר תחילה בתווים דומים אך בעלי מקצב רציני יותר עם שינויים קלים, ובפעם השנייה הבית מושר בצורה המוכרת והשמחה יותר.

==עיבודים מוזיקליים==
בשנת 1960 הופיע הניגון באלבום "ניגוני חב"ד 1" של ניח"ח, ב־1969 הופיע השיר באלבומם של נירה רבינוביץ' ושלמה ניצן, "לכו נרננה". ב-1995 הופיע באלבום "ניגוני הרבי" של אבי פיאמנטה. ב־2012 הופיע באלבום "חדווא דניגונא" של גיל עקיביוב, ב־2015 הופיע השיר באלבום "צמאה 1" בביצוע ישי ריבו ועוד.

השיר בוצע במהלך השנים גם על ידי שלמה קרליבך (אחד מביצועיו הבודדים לשירים שלא הולחנו על ידו), אביתר בנאי, בני פרידמן, חיליק פרנק ועוד.

==ראו גם==
*ניגוני הרבי מחב"ד

==קישורים חיצוניים==

* [https://he.chabad.org/multimedia/media_cdo/aid/3413928 הניגון מושר בהתוועדות] אצל הרבי מנחם מנדל שניאורסון, באתר בית חב"ד 
* [https://ashreinu.app/#/player/playlist~the-rebbe-sings_clip~506 קטע אודיו שהרבי מליובאוויטש שר את הניגון] 
* הרב אהרוני ברנשטיין, [https://www.toratchabad.com/ניגוני-הרבי-ליום-כיפור ניגוני הרבי ליום כיפור], באתר מעיינותיך, חשוון תשע"ט
* [https://he.chabad.org/multimedia/media_cdo/aid/1001734 אבא], הרב דוד איידלמן מספר על אירועי שמחת תורה בשנת 1955, כשהרבי לימד את הניגון "דרכך אלוקינו". תוכנית 'המפגש שלי' של חברת jem באתר בית חב"ד 

==הערות שוליים==

קטגוריה:ניגונים חסידיים
קטגוריה:ניגוני הרבי מנחם מנדל שניאורסון
In the Heat of the Night

"In the Heat of the Night" (בעברית: "בַּחֹם שֶׁל הַלַּיְלָה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הבכורה שלה, (1985).<ref name=":1"></ref><ref name=":2"></ref> הוא יצא לאור בנובמבר 1985, בהוצאת חברת התקליטים וירג'ין רקורדס, כסינגל השני מתוך האלבום.<ref name=":2" /><ref name=":1" />

השיר הגיע למקום השני במצעד הלועזי השבועי של רשת ג' וזכה להצלחה גדולה בישראל.<ref></ref>

== רקע וכתיבה ==
השיר נכתב על ידי מיכאל קרצו, הוברט קמלר, מרקוס לור וקלאוס הירשבורגר, והולחן והופק על ידי קרצו גם כן.<ref></ref> "In the Heat of the Night" היה ללהיט בין-לאומי, תוך שהוא דורג במצעדי סוף השנה של פלנדריה,<ref></ref> וגרמניה.<ref></ref> בין היתר, קיבל את תואר הכסף, על ידי איגוד תעשיית ההקלטות הצרפתי (SNEP).<ref name=":0" />

מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות.<ref></ref>

== וידאו קליפ ==
הווידאו קליפ הרשמי של "In the Heat of the Night" פורסם לראשונה ביוטיוב ב-14 בספטמבר 2014.<ref name=":3"></ref> לאורכו של הקליפ, ניתן לראות את סנדרה כשהיא ברחובות בלילה, תוך שהיא שרה את מילותיו.<ref name=":3" /> בין היתר, ניתן לראות את הרחוב כשהוא סואן ומסביב לסנדרה נמצאים אנשים רבים.<ref name=":3" />

נכון לאוקטובר 2021, מונה הצפיות של הקליפ עומד על למעלה מ-8.2 מיליון צפיות.<ref name=":3" />

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
!צרפת (SNEP)<ref name=":0"></ref>
|כסף
|250,000*
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:שירי 1985
קטגוריה:סינגלים מ-1985
קטגוריה:סינגלים מ-2007
קטגוריה:שירי סנדרה
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:שירים על לילות
קטגוריה:סינגלים בהוצאת וירג'ין רקורדס
Period

Period (בעברית: תקופה) הוא מיקסטייפ הבכורה של הצמד האמריקאי סיטי גירלז. האלבום יצא לאור ב-11 במאי 2018, על ידי חברות התקליטים קוואליטי קונטרול, מוטאון וקפיטול רקורדס.<ref></ref> מתוך המיקסטייפ יצא סינגל אחד.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:מיקסטייפים מ-2018
קטגוריה:אלבומי סיטי גירלז
קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:אלבומי חברת מוטאון
קטגוריה:אלבומי חברת קפיטול רקורדס
Kak trevozhen etot put

(ברוסית: , ובעברית: כמה מטרידה הדרך הזאת) הוא אלבום האולפן החמישי של זמרת הפופ הרוסית אלה פוגצ'ובה. האלבום פורסם בברית המועצות בספטמבר 1982 כאלבום כפול, אך לאחר מכן הופץ גם בתקליטים בודדים. עד 1983 נמכרו יותר מ-7 מיליון עותקים של האלבום בברית המועצות.

האלבום כולל הקלטות אולפן משנת 1980-1981; בדיסק השני של האלבום, בין 8 רצועות, מוצגות כמה הקלטות קונצרט משנת 1981 מתוך אחד ממופעי הסולו של פוגצ'בה "מונולוגים של הזמרת".

הייתה גם גרסת ייצוא של האלבום שנקראה «How disturbing is this way» להפצה בחו"ל.

==קישורים חיצוניים==

==הערות שוליים==

קטגוריה:אלבומי אלה פוגצ'ובה
קטגוריה:אלבומי פופ-פאנק
SHL M11

SHL M11 הוא אופנוע מתוצרת יצרנית האופנועים הפולנית SHL , אשר יוצר בין השנים 1968–1961 בפולין
==דגמים==
* "M11"
* "M11W"
==ייצור ושיווק==

* יוצרו 180,000 יחידות כולל 26,000 יחידות מדגם "M11W". מלבד שיווק בפולין הדגם יוצא לארצות הברית.
* במקביל לייצור הדגם בפולין, בשנת 1962 נמכרו זכויות הייצור של הדגם לקונגלומרט ההודי Escorts Group , הדגם יוצר והורכב בהודו ושווק בשם "Rajdoot Excel-T" עד שנת 2005 

==ממאפייני "SHL M11"==
* מנוע 1 צילינדרים, מחזור שתי פעימות
* גובה מושבים מהקרקע - 76 ס"מ
* קיבולת מכל דלק - 13 ליטר
* צמיגים : 3.00x19 / 3.00x18

== תמונות ==
<gallery mode="packed" heights="120">
קובץ:SHL M11.jpg | דגם "SHL M11"
קובץ:SHL M11 1.jpg | דגם "SHL M11"
קובץ:PL SHL 175 M11 motorcycle.jpg | דגם "SHL M11"
קובץ:Muzeum techniki sn (6).jpg | דגם "SHL M11"
קובץ:02016 SHL M11 W-F-M, Feuerwehr-Platz in Biala.jpg | דגם "SHL M11"
</gallery>
==ראו גם==
* SHL גזאלה

==קישורים חיצוניים==

* 
* 

==הערות שוליים==

קטגוריה:אופנועים
קטגוריה:כלי רכב המיוצרים בפולין
קטגוריה:כלי רכב שהושקו ב-1961
One Day Like This

"One Day Like This" (בעברית: "יְוֹם אֶחָד כָּזֶה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן האחד-עשר שלה, Dreamchaser.<ref name=":0"></ref> השיר יצא לאור ב-25 במרץ 2013, כסינגל השני מתוך האלבום, על ידי חברת התקליטים שמחה LLC.<ref name=":0" />

השיר הגיע למקום העשירי במצעד של איטליה ובמצעד השירים הדיגיטליים הקלאסיים.<ref></ref>

== רקע וכתיבה ==
השיר נכתב על ידי גאי גארווי ואלבו והופק על ידי מייק הדג'ס וסאלי הרברט, שהפיקו עבור ברייטמן את אלבומה האחד עשר Dreamchaser, בו השיר נכלל.<ref name=":0" /><ref></ref><ref></ref> עבור השיר יצאו שלוש גרסאות: גרסת האלבום, הארוכה מבין השלוש; גרסת הסינגל שקצרה מגרסת האלבום וגרסת הרדיו שקצרה משתי הגרסאות האחרות.<ref name=":0" />

בנוסף לכך, לא עלה השיר לספוטיפיי של ישראל, אך עלה לספוטיפיי של שאר המדינות ברחבי העולם.<ref></ref>

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב הרשמי של שרה ברייטמן ב-25 במרץ 2013, ביום צאתו של השיר כסינגל.<ref name=":1"></ref> בתחילת הקליפ, ניתן לראות כיתוב שמספר על הרקע שמאחורי השיר והקליפ.<ref name=":1" /> לאורכו, ניתן לראות קטעים שונים שמדברים על תקווה, אופטימיות ודברים חיוביים נוספים.<ref name=":1" />

נכון ל-11 בספטמבר 2019, מונה הצפיות של הקליפ עומד על קרוב למיליון צפיות.<ref name=":1" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:סינגלים מ-2012
קטגוריה:שירי שרה ברייטמן
קטגוריה:שירים באנגלית
אחיקם בן שפן

אחיקם בן שפן הוא דמות מקראית, אחד משרי ממלכת יהודה בזמנם של יאשיהו ויהויקים, בנו של שפן הסופר ואביו של גדליה בן אחיקם.

==במקרא==
אחיקם היה בן למשפחה יהודאית מיוחסת מזה כמה דורות. אביו, שָׁפָן בן אֲצַלְיָהוּ בן מְשֻׁלָּם, היה סופרו של המלך יאשיהו, אחת המשרות הבכירות ביותר בממלכה, וכפי הנראה גם אביו אצליהו וסבו משולם החזיקו בתפקידים בכירים בפקידות המלכותית בימי חזקיהו או מנשה. אחיקם ומשפחתו השתייכו כנראה לסיעה הפרו-בבלית בירושלים.

אחיקם היה חבר במשלחת ששלח יאשיהו אל חולדה הנביאה לאחר מציאת ספר התורה.

בתקופת מלכות יהויקים, כאשר ירמיהו הנביא ניבא על חורבן ירושלים, ביקשו "הכהנים והנביאים וכל העם" להרוג את ירמיהו (כפי שאכן עשו לנביא אוריהו בן שמעיהו), אך בזכות אחיקם הוא ניצל ממוות: 

לאחר חורבן הבית וגלות צדקיהו, התמנה גדליהו בנו של אחיקם לפקיד על הנשארים ביהודה מטעם נבוכדנצר מלך בבל.

==אזכורים בתרבות העברית==
אחיקם הוא גיבורה של המסה "אחיקם בן שפן" מאת גרשון שופמן, בה מתאר את סיפור הצלתו של ירמיהו ממוות.

נתן יונתן פתח וסיים את שירו "שיעור במקרא" בהוקרה לאחיקם בן שפן, שאזר אומץ לעמוד מול ההמון כדי להציל את ירמיהו, אך נשכח מהתודעה הציבורית ולא זכה להוקרה הראויה לו: 

==הערות שוליים==

קטגוריה:יהודי המאה השביעית לפנה"ס
קטגוריה:אישים בספר מלכים
קטגוריה:אישים בספר ירמיהו
Innocent Love

"Innocent Love" (בעברית: "אַהֲבָה תְּמִימָה") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן השני שלה, (1986).<ref name=":1"></ref><ref name=":2"></ref> הוא יצא לאור ביוני 1986, בהוצאת חברת התקליטים וירג'ין רקורדס, כסינגל המוביל מתוך האלבום.<ref name=":2" /><ref name=":1" /> הוא זכה להצלחה רבה במדינות אירופה.<ref name=":1" />

השיר זכה להצלחה בין-לאומית ודורג במקום החמישים-וחמישה במצעד סוף השנה של אירופה הוט 100 שפורסם בשנת 1986.<ref></ref>

== רקע וכתיבה ==
השיר נכתב על ידי הוברט קמלר, אולריך הרטר, סוזן מולר וקלאוס הירשבורגר והופק על ידי מיכאל קרצו וארמנד וולקר.<ref></ref> "Innocent Love" היה ללהיט בין-לאומי, תוך שהוא זכה להצלחה בכל מדינות אירופה ודורג במקום החמישים-וחמישה ברשימת סוף השנה של אירופה הוט 100.<ref></ref>

מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.<ref></ref>

== וידאו קליפ ==
הווידאו קליפ הרשמי של "Innocent Love" פורסם לראשונה ביוטיוב ב-22 בספטמבר 2017.<ref name=":3"></ref> בתחילת הקליפ, ניתן לראות מישהו שמנגן על מקלדת אלקטרונית ובהמשך את סנדרה עצמה, כשהיא לבושה בבגדים שמאפיינים שנות ה-80, תוך שהיא הולכת בין נגני כלי מוזיקה שונים – לאורכו היא מבצעת את מילותיו.<ref name=":3" />

נכון ליוני 2020, מונה הצפיות של הקליפ עומד על למעלה מ-9 מיליון צפיות.<ref name=":3" />

== רשימת השמעה ==
* תקליט 7 אינץ
: "Innocent Love" – 3:50
: "Innocent Theme" – 3:26
* תקליט 12 אינץ
: "Innocent Love" <small>(גרסה מורחבת)</small> – 6:47
: "Innocent Theme" – 3:26

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1986
קטגוריה:סינגלים מ-1986
קטגוריה:שירי סנדרה
קטגוריה:שירים באנגלית
קטגוריה:שירים שהופקו על ידי מיכאל קרצו
קטגוריה:שירי אהבה
קטגוריה:סינגלים בהוצאת וירג'ין רקורדס
לול (פסקול)

לול הוא פסקול המאגד שירים בולטים שהקליטה חבורת לול בתוכנית הטלוויזיה "לול" ששודרה בין השנים 1969–1973 בטלוויזיה הישראלית. הפסקול יצא לאור על תקליט ויניל בשנת 1988, בצמוד לסרט "לול" שאיגד אף הוא קטעי שירים ומערכונים נבחרים מתוך התוכנית (שהיו בה 4 פרקים בסך הכל).

בשנת 1994 יצאה גרסה מחודשת לפסקול על גבי CD.

==רשימת הקטעים באלבום==

כל המערכונים נכתבו על ידי אורי זוהר ואריק איינשטיין

בויניל המקורי (1988) יצאו שני תקליטים: 
*תקליט 1: שירים: צד א': שירים 1-5, צד ב': שירים 6-10, 
*תקליט 2: מערכונים: צד א': מערכונים 1-3, צד ב': מערכונים 4-6

בהוצאת CD מחודשת (1994): כל השירים + המערכונים בדיסק אחד (מסודרים לסירוגין).

==קרדיטים==
*מפיק - צבי שיסל
*גיטרה בס - מיקי גבריאלוב
*תופים - עמי טרייביטש
*חליל - שם טוב לוי
*גיטרות - חיים רומנו, רוב הקסלי, רוני דמול, שמוליק בודגוב
*כלי הקשה - אהרל'ה קמינסקי
*פסנתר - דוד קריבושיי, יעקב נגר
*במאי הסרט לול :אורי זוהר
*כתיבת המערכונים: אורי זוהר ואריק איינשטיין
*משתתפים: אורי זוהר, אריק איינשטיין, משה איש כסית, צבי שיסל, דורי בן זאב, טליה שפירא, דן שילון, אורי גרוס וחבורת לול
*עריכה אומנותית: אריק איינשטיין וצבי שיסל
*תסריט: אורי זוהר, אריק איינשטיין וצבי שיסל
*הפקת הסרט: צבי שיסל ומיכאל תפוח בשיתוף עם דורון ערן
*עיצוב חזית עטיפת השירים: דוד טרטקובר
*צילום בעטיפה: אלונה איינשטיין
*ביצוע גרפי: שרית גלמידי
*עיצוב העטיפה וחזית המערכונים: מנחם רגב
*תוצרת פונוקול ישראל

==ראו גם== 
*חבורת לול
*לול - סרט הקולנוע
*תוכנית הטלוויזיה לול (התוכנית המקורית ב4 פרקים ששודרה בשנים 1970-1973)

*
קטגוריה:פסקולים מ-1988
קטגוריה:פסקולי סרטים
קטגוריה:אלבומי חברת פונוקול
אוטו אוונס

אוטו אוונס (בדנית: Otto Evens, 16 בפברואר 1826, קופנהגן – 21 בנובמבר 1895, קופנהגן) היה פסל דני.

== ביוגרפיה ==
אוונס התקבל בשנת 1843 לאקדמיה הדנית המלכותית לאמנויות יפות, בשנות העשרים שלו הפך לעוזר של הפסל הדני הרמן וילהלם ביסן.

בשנת 1851 שהה מספר חודשים בפריז ובין השנים 61–1858 שהה באיטליה עם מלגה מהאקדמיה, בשנת 1865 חזר לאיטליה במימון קרן אנשר.

אוונס לקח את סגנונו הנאו-קלאסי של ברטל תורוואלסן לכיוון נטורליסטי.

==גלריה==
<gallery>
Otto Evens-Dreng med ged--Copenhagen.jpg|ילד עם עז הבית בקופנהגן.
Otto Evens-A Neapolitan fisherman teaches his son to play the flute-Copenhagen.jpg|דייג נאפוליטאני מלמד את בנו לנגן בחליל בקופנהגן.
Ewald and Wessel by Otto Evens - Copenhagen - DSC07734.JPG|מונומנט למחזאי והמשורר הדני יוהנס אוולד ולמשורר סטיריקאן ומחזאי הדני נורווגי יוהאן הרמן וסל בקופנהגן
Saint Jerome (Marmorkirken).jpg|הירונימוס בכנסיית פרדריק בקופנהגן
</gallery>

== קישורים חיצוניים ==

קטגוריה:פסלים דנים
קטגוריה:ילידי 1826
קטגוריה:נפטרים ב-1895
בובי הנדרסון

בובי הנדרסון (באנגלית: Bobby Henderson; נולד ב-18 ביולי 1980 באורגון) הוא פיזיקאי אמריקאי, הידוע כמייסד של פסטאפריאניזם, שמאמינה במפלצת הספגטי המעופפת.

== ראשית חיים וחינוך ==
הנדרסון נולד בשנת 1980 בעיר שבאורגון.<ref></ref> הוא למד פיזיקה באוניברסיטת המדינה של אורגון.<ref name="Timms2019"></ref>

== פסטאפריאניזם ==
בשנת 2005 ייסד הנדרסון את דת הפסטאפריאניזם בתגובה להחלטת מועצת החינוך של קנזס על לימוד של תכנון תבוני לצד לימודי האבולוציה בבתי הספר.<ref></ref> הוא ביקש שילמדו את "הפסטאפריאניזם" לצד תכנון תבוני ו"השערה הגיונית המבוססת על ראיות נצפות מכריעות".<ref></ref> לאחר שמכתב המחאה שלו לדירקטוריון לא נענה, הוא פרסם אותו ברשת והרעיון החל לצבור חשיפה.

בשנת 2006 הוא כתב את בשורת מפלצת הספגטי המעופפת,<ref></ref> ספר סאטירי המפרט את האמונות המרכזיות של הדת.<ref></ref>

בשנים האחרונות חזר הנדרסון על אמונתו כי עלינו "להרחיק את הדת מבתי הספר הממשלתיים ולשמור על ריחוק בין הכסף לדת". אף על פי שהוא מייסד הדת האמורה, הוא גורס כי הוא רק גילה אותה, והוא לא היוצר, כי אם היא נוצרה בידי מפלצת הספגטי המעופפת.

==הערות שוליים==

==קישורים חיצוניים==

קטגוריה:ארצות הברית: דת
קטגוריה:פיזיקאים אמריקאים
קטגוריה:בוגרי אוניברסיטת המדינה של אורגון
קטגוריה:מפלצת הספגטי המעופפת
קטגוריה:אמריקאים שנולדו ב-1980
קווינטין דיילי

קווינטין דיילי (באנגלית: Quintin Dailey; 22 בינואר 1961 – 8 בנובמבר 2010) היה כדורסלן אמריקאי, אשר שיחק בליגת ה-NBA בין השנים 1982–1991. ממוצעיו הכוללים לאורך 10 עונותיו בליגה הם 14.1 נקודות, 2.5 ריבאונדים ו-2.3 אסיסטים למשחק.

==נעורים וקריירת מכללות==
דיילי נולד בבולטימור שבמרילנד, ובין השנים 1978–1982 למד באוניברסיטת סן פרנסיסקו. בכל 3 עונותיו בקבוצת הכדורסל של האוניברסיטה הוביל את קלעיה, עם ממוצעים של 13.6, 22.4 ו-25.2 נקודות למשחק, בהתאמה. בסיום עונתו האחרונה, 1981/1982, נבחר לחמישיית העונה של ליגת המכללות (First-team All-American), לצדם של ג'יימס וורת'י, רלף סמפסון, טרי קאמינגס וסליפי פלויד.

בפברואר 1982 נעצר דיילי באשמת תקיפה מינית של סטודנטית באוניברסיטה כחודשיים קודם לכן. ביוני 1982 הודה דיילי באשמת "ניסיון תקיפה" בלבד, ונשפט לשלוש שנות מאסר על תנאי.

==קריירת משחק מקצועית==
בדראפט ה-NBA{{כ}} 1982 נבחר דיילי בבחירה השביעית, על ידי שיקגו בולס. במשחקיו הראשונים בשיקגו הפגינו שדולות נשים מחוץ לשיקגו סטדיום – האולם הביתי של הבולס – במחאה נגד צירופו לקבוצה. על אף הסחות בדעת מחוץ למגרש, הצטיין דיילי בעונתו הראשונה ב-NBA, עם ממוצעים של 15.1 נקודות 3.7 אסיסטים ו-3.4 ריבאונדים למשחק – אשר הקנו לו מקום בחמישיית הרוקיז של העונה. בעונתו השנייה קלע שיא קריירה של 18.2 נקודות בממוצע למשחק, כולל משחק שיא של 44 נקודות מול ניו יורק ניקס. בעונות ו- שיתף פעולה בבולס עם מייקל ג'ורדן הצעיר, ותרם 16.1 נקודות בממוצע למשחק.

לקראת עונת חתם על חוזה בלוס אנג'לס קליפרס, וב-3 עונותיו בקבוצה קלע 13.7 נקודות בממוצע למשחק. לאורך התקופה רשמו הקליפרס מאזן כולל של 50 ניצחונות לעומת 196 הפסדים.

בפברואר 1990 חתם על חוזה בסיאטל סופרסוניקס, במדיה שיחק עד לדצמבר 1991. מאז ועד לסיום עונת 1991/1992 שיחק עבור "יאקימה סאן קינגס" מליגת ה-CBA, בטרם פרש ממשחק, בגיל 31.

ב-8 בנובמבר 2010 נפטר דיילי בשנתו בלאס וגאס, נבדה, בגיל 49.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטת סן פרנסיסקו
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני לוס אנג'לס קליפרס
קטגוריה:כדורסלני סיאטל סופרסוניקס
קטגוריה:אמריקאים שנולדו ב-1961
קטגוריה:אמריקאים שנפטרו ב-2010
מיקי ג'ונסון

וולאס אדגר "מיקי" ג'ונסון (באנגלית: Wallace Edgar "Mickey" Johnson; נולד ב-31 באוגוסט 1952) הוא כדורסלן עבר אמריקאי, אשר שיחק בליגת ה-NBA בין השנים 1974–1986. ממוצעיו הכוללים לאורך 12 עונותיו בליגה הם 14.1 נקודות, 7.2 ריבאונדים ו-3.0 אסיסטים למשחק.

==קריירת מכללות==
ג'ונסון נולד וגדל בשיקגו שבאילינוי, ובין השנים 1970–1974 למד באוניברסיטת אורורה אשר באורורה, אילינוי. ב-4 עונותיו בקבוצת הכדורסל של האוניברסיטה, אשר השתתפה בליגת המכללות השלישית (NCAA Division III), העמיד ממוצעים כוללים של 26.1 נקודות ו-20.9 ריבאונדים למשחק.

==קריירת משחק מקצועית==
בדראפט ה-NBA{{כ}} 1974 נבחר ג'ונסון בבחירה ה-56 על ידי פורטלנד טרייל בלייזרס, ומיד הועבר בטרייד לשיקגו בולס בתמורה לבחירת דראפט עתידית. בין השנים 1975–1979 היה אחד השחקנים המובילים של הבולס, לצדם של בוב לאב, ארטיס גילמור ורג'י ת'יאוס, ולאורך התקופה תרם 16.6 נקודות, 9.1 ריבאונדים ו-3.0 אסיסטים בממוצע למשחק. בפלייאוף הציג יכולת שיא, עם 27.3 נקודות ו-13.0 ריבאונדים למשחק, אולם קבוצתו הפסידה כבר בסיבוב הראשון מול פורטלנד טרייל בלייזרס, אשר המשיכה לזכייה באליפות ה-NBA. במהלך עונת השיג ג'ונסון טריפל דאבל בארבעה משחקים שונים – יותר מכל שחקן אחר ב-NBA באותה עונה.

ביולי 1979, לאחר 5 עונות בשיקגו, חתם על חוזה באינדיאנה פייסרס. בעונתו היחידה בקבוצה קלע שיא קריירה של 19.1 נקודות בממוצע למשחק, כולל משחק שיא של 41 נקודות בהפסד הפייסרס מול וושינגטון בולטס.

בספטמבר 1980 הועבר בטרייד למילווקי באקס, בתמורה לג'ורג' ג'ונסון. בשתי עונותיו המלאות במילווקי קלע 12.7 נקודות בממוצע למשחק, ובשתיהן הודחה הקבוצה בסיבוב הפלייאוף הראשון על ידי פילדלפיה 76'. בששת משחקיו בפלייאוף 1982 הוביל את קלעי קבוצתו עם ממוצע של 19.8 נקודות למשחק.

בנובמבר 1982 הועבר עם פרד רוברטס בטרייד לניו ג'רזי נטס תמורת פיל פורד, וכשלושה חודשים לאחר מכן נשלח לצד סליפי פלויד בטרייד לגולדן סטייט ווריורס, בתמורה למייקל ריי ריצ'רדסון. בשתיים וחצי עונותיו עם הווריורס קלע 13.8 נקודות בממוצע למשחק, לרוב כשחקן ספסל.

בעונת חזר לשחק עבור ניו ג'רזי נטס, ובקיץ 1986 פרש ממשחק, בגיל 33.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של פורטלנד טרייל בלייזרס
קטגוריה:כדורסלני שיקגו בולס
קטגוריה:כדורסלני אינדיאנה פייסרס
קטגוריה:כדורסלני מילווקי באקס
קטגוריה:כדורסלני ניו ג'רזי נטס
קטגוריה:כדורסלני גולדן סטייט ווריורס
קטגוריה:אמריקאים שנולדו ב-1952
Party for Everybody

Party For Everybody (בתרגום לעברית: מסיבה לכולם) הוא סינגל שהוקלט על ידי הלהקה הרוסייה בורנובסקיה בבושקי. השיר יצא לאור ב-8 במרץ 2012 וייצג את רוסיה באירוויזיון 2012.

==אירוויזיון 2012==
השיר ייצג את רוסיה באירוויזיון 2012, ניצח בחצי הגמר וסיים בגמר במקום השני.

קטגוריה:שירי 2012
קטגוריה:שירים באנגלית
קטגוריה:שירים על מסיבות
פרד קרטר

פרדריק ג'יימס "פרד" קרטר (באנגלית: Fredrick James "Fred" Carter; נולד ב-14 בפברואר 1945) הוא כדורסלן ומאמן עבר אמריקאי, אשר שיחק בליגת ה-NBA בין השנים 1969–1977. ממוצעיו הכוללים לאורך 8 עונותיו בליגה הם 15.2 נקודות, 3.9 ריבאונדים ו-3.5 אסיסטים למשחק.

בין השנים 1978–1993 שימש כעוזר מאמן ב-4 קבוצות שונות ב-NBA, ובשנים 1993–1994 היה המאמן הראשי של פילדלפיה 76'.

==קריירת משחק==
קרטר נולד וגדל בפילדלפיה שבפנסילבניה, ובין השנים 1965–1969 למד באוניברסיטת מאונט סנט מארי אשר במרילנד. לאורך 4 עונותיו בקבוצת הכדורסל של האוניברסיטה, אשר השתתפה בליגת המכללות השנייה (NCAA Division II), קלע 21.9 נקודות בממוצע למשחק.

בדראפט ה-NBA{{כ}} 1969 נבחר קרטר בבחירה ה-43, על ידי בולטימור בולטס. בעונתו השנייה עם הבולטס סייע לקבוצה להעפיל לגמר ה-NBA, לראשונה בתולדותיה, כמחליפם מהספסל של ארל מונרו וקווין לוגרי. במהלך הפלייאוף תפס את מקומו של לוגרי בחמישייה הפותחת, ועד לסיומו היה הקלעי השלישי של קבוצתו (אחרי מונרו וג'ק מארין), עם ממוצע של 14.6 נקודות למשחק. בסדרת הגמר הובסו הבולטס מול מילווקי באקס, בה שיחקו כרים עבדול-ג'באר ואוסקר רוברטסון, בתוצאה 0–4.

בתחילת עונת הועבר יחד עם לוגרי בטרייד לפילדלפיה 76', בתמורה לארצ'י קלארק. ב-3 מתוך 4 עונותיו המלאות בפילדלפיה היה הקלעי המוביל של קבוצתו, עם ממוצע כולל של 20.5 נקודות למשחק, אולם את שתיים מהעונות סיימה פילדלפיה עם המאזן הגרוע ביותר בליגה. בעונת קלע שיא קריירה של 21.9 נקודות למשחק, אשר הציבו אותו במקום העשירי ב-NBA. בפלייאוף הצטיין קרטר עם 28.0 נקודות בממוצע למשחק, אך קבוצתו הודחה כבר בסיבוב הראשון, על ידי באפלו ברייבס.

בדצמבר 1976, לאחר 14 משחקים בעונת , הועבר בטרייד למילווקי באקס בתמורה לשתי בחירות דראפט עתידיות. עד לסיום אותה עונה קלע 8.3 נקודות למשחק בלבד, ובסיומה פרש ממשחק, בגיל 32.

==קריירת אימון==
בשנת 1978 מונה למאמן קבוצת כדורסל הנשים של אוניברסיטת מאונט סנט מארי, בה למד בעברו כסטודנט.

לקראת עונת הצטרף לצוות האימון של אטלנטה הוקס, כעוזרו של מאמן הקבוצה קווין לוגרי, ובשנים 1983–1985 שימש כעוזרו בשיקגו בולס. בעונת שיחק בקבוצה הרוקי מייקל ג'ורדן. בין השנים 1985–1987 היה עוזר מאמן בוושינגטון בולטס, תחת המאמנים ג'ין שו וקווין לוגרי.

בקיץ 1987 מונה לעוזרו של מאמן פילדלפיה 76', מאט גוקאס, וב-4 העונות הבאות נשאר בתפקיד תחת ג'ים ליינאם. בעונות ו- העפילה הקבוצה לחצי גמר האזור המזרחי, בהובלתו של צ'ארלס בארקלי.

במרץ 1993, כאשר עמד מאזן הקבוצה בעונת על 19 ניצחונות ו-37 הפסדים, מונה קרטר למאמן הראשי של הסיקסרס במקומו של דאג מו. עד לסיום אותה עונה רשמה פילדלפיה מאזן שלילי 7–19, ובעונה העוקבת השיגה תחת קרטר מאזן שלילי 25–57. בקיץ 1994 פוטר מתפקידו בקבוצה, ומאז לא שב לאמן.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של בולטימור בולטס (1963–1973)
קטגוריה:כדורסלני בולטימור בולטס (1963–1973)
קטגוריה:כדורסלני פילדלפיה 76'
קטגוריה:כדורסלני מילווקי באקס
קטגוריה:מאמני כדורסל אמריקאים
קטגוריה:מאמני פילדלפיה 76'
קטגוריה:אמריקאים שנולדו ב-1945
Z (מיני-אלבום)

Z הוא המיני-אלבום השלישי של הזמרת האמריקאית סיזה.<ref name=":0"></ref> האלבום יצא לאור ב-8 באפריל 2014 על ידי חברת התקליטים טופ דואוג אנטרטיינמנט.<ref name=":0" />

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|8 באפריל 2014
|הורדה דיגיטלית
|טופ דואוג אנטרטיינמנט
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2014
קטגוריה:אלבומי סיזה
קטגוריה:מיני-אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי מק מילר
קטגוריה:אלבומי חברת טופ דואוג אנטרטיינמנט
מל טיילור

מֶל טיילור (באנגלית: Mel Taylor; 24 בספטמבר 1933 – 11 באוגוסט 1996) היה מוזיקאי אמריקאי, הידוע בעיקר כמתופף להקת ה-Ventures בין השנים 1962–1996. הוא נולד בברוקלין, ניו יורק, והיה אחיו הגדול של הבסיסט מלהקת "קנד היט" – לארי טיילור.

== קריירה מוזיקלית ==
לאחר שתיפף עם המוזיקאים בוריס פיקט והרב אלפרט, טיילור הצטרף ללהקת ה-Ventures בשנת 1962 כדי להחליף את האוי ג'ונסון, אשר נפצע קשה בתאונת דרכים. ג'ונסון ניגן עם סד צוואר במשך זמן מה, אך מכיוון שלא רצה להתרחק ממשפחתו (שהתגוררה במדינת וושינגטון) לתקופות ארוכות, ביקש מחברי הלהקה שימצאו לו מחליף. סגנון הרוק המובהק של טיילור כה הרשים את חברי הלהקה, עד שביקשו ממנו להיות חבר קבוע בה.<ref>https://www.moderndrummer.com/article/portraits-mel-taylor/</ref><ref>https://www.independent.co.uk/news/people/obituaries-mel-taylor-1309784.html</ref>

טיילור הוציא אלבום סולו בשנת 1965 ("Mel Taylor & The Magics In Action"). בשנת 1972 הוא החליט לעזוב את הVentures ולהמשיך בקריירת סולו, והקים את הלהקה Mel Taylor & the Dynamics. במהלך תקופה זו הם הוציאו ארבעה אלבומים: "007 James Bond", "Sand, Sea and Love", "Mel Taylor in Japan", ו"Roll over Beethoven". טיילור הצטרף חזרה לVentures בשנת 1979, ונשאר שם עד מותו בשנת 1996. לאחר מותו של מל, בנו, לאון טיילור, החליף אותו, ומאז הוא מתופף להקת Ventures.

שבועיים בלבד אחרי שאובחן כחולה במחלת הסרטן, מת טיילור בגיל 62 בטרזנה, קליפורניה.

== סגנון תיפוף ==
טיילור השתמש באחיזה מסורתית לעומת ה-Matched grip (אחיזה תואמת). במקור, כשהתחיל להופיע עם ה-Ventures, ניגן טיילור על מערכת תופים שכללה 4 חלקים ורק היי-האט ומצילה אחת. לקראת סוף שנות השישים, הוא הגדיל את מערכת התופים שלו כך שכללה מספר תופי טום ודאבל-באס; בסופו של דבר הוא הוסיף מספר רב של מצילות קראש למערכת שלו. טיילור השתמש במערכות תופים רבות במהלך השנים של חברות כגון Rogers, Ludwig, Gretsch, ו-Canopus. טיילור העדיף מצלות מחברת זילדג'יאן, מקלות תופים של חברת פרו-מארק ועורות תופים של חברת רמו.

== השפעות ==
טיילור הזכיר בראיונות רבים כי ג'ין קרופה, באדי ריץ' ולואי בלסון היו חלק מההשפעות הגדולות ביותר שלו בזמן שגדל, וכי הוא קיבל את רעיון הנגינה בדאבל-באס מלואי בלסון.

== דיסקוגרפיה ==
<div class="mw-content-ltr">
* In Action! - Mel Taylor & The Magics (1966) Warner Brothers WB1624. USA.
* Drums A-Go-Go Mel Taylor and the Magics - In Action. (1966). BP 7461. Japan.
* 007 (1972) Dan Records VC-7501. Japan.
* Sand, Sea and Love (1972) Dan Records VC-7503. Japan.
* In Japan (1973) Dan Records VC-7506. Japan.
* Live in Japan (1973) Bad New Records BNCY-29 (CD released in 1997). Japan.
* Roll Over Beethoven (1973) Dan Records VC-7510. Japan.
* The Very Best Of Mel Taylor (2002) M and I Records. MYCV 30141. Japan.
</div>

== קישורים חיצוניים ==

* 
* [http://www.drummerworld.com/drummers/Mel_Taylor.html מל טיילור] באתר Drummerworld.com

==הערות שוליים==

קטגוריה:מוזיקאים יהודים אמריקאים
קטגוריה:אישים הקבורים בבית הקברות מאונט סיני
קטגוריה:אמריקאים שנולדו ב-1933
קטגוריה:אמריקאים שנפטרו ב-1996
יחסי איחוד האמירויות הערביות – אפגניסטן

יחסי איחוד האמירויות הערביות–אפגניסטן הם היחסים הדיפלומטיים הרשמיים שבין מדינת האמירויות הערביות המאוחדות ובין האמירות האיסלאמית של אפגניסטן.

== היסטוריה ==
שתי המדינות כוננו יחסים דיפלומטיים בילטרליים ב-1973.

במהלך מלחמת אפגניסטן, ממשלת איחוד האמירויות הערביות סיפקה סיוע הומניטרי וכלכלי ללוחמים האפגנים. והחל משנת 2001, לאיחוד האמירויות יש נוכחות צבאית והומניטרית קטנה באפגניסטן.

ב-10 בינואר 2017, נהרגו חמישה דיפלומטים מאיחוד האמירויות הערביות ונפצע שגריר האיחוד, בפיגוע בקנדהאר שבאפגניסטן. ממשלת אפגניסטן האשימה את הטליבאן בפיגוע, אך בפברואר 2017, דובר הטליבאן הצהיר כי אין לארגון קשר לפיגוע. ב-15 בפברואר נפטר שגריר האיחוד, ג'מעה מחמד עבדאללה אל-קאעבי, מפציעותיו בבית חולים באיחוד האמירויות.

ב-2017 התגוררו באיחוד האמירויות כ-150,000 עובדים מאפגניסטן.

ב-2021, לאחר השתלטות הטליבאן על אפגניסטן, קיבל נשיא אפגניסטן אשרף ע'ני אחמדזאי מקלט מדיני באיחוד האמירויות.

== כלכלה ==
משנת 2003, איחוד האמירויות הערביות מספקת תמיכה כלכלית משמעותית לאפגניסטן. תמיכה זו כוללת כ-50 מיליון דולר שהועברו למטרות ביטחוניות, כלכליות ורפואיות (דרך הצלב האדום, והסהר האדום). בנוסף לכך, בעלי הון מאיחוד האמירויות, תרמו 22 מיליון דולר לשיקום המדינה, ולבניית 11 בתי ספר, 6 מרפאות, בית חולים, ספרייה ציבורית ומסגדים רבים.

== נציגויות דיפלומטיות ==
* איחוד האמירויות הערביות יוצגה באפגניסטן על ידי שגרירות שהיא החזיקה בקאבול, בירת אפגניסטן, בשנים 2004–2021.
* אפגניסטן מיוצגת באיחוד האמירויות הערביות על ידי שגרירות שהיא מחזיקה באבו דאבי, בירת איחוד האמירויות הערביות.
* בנוסף, אפגניסטן מיוצגת באיחוד האמירויות הערביות על ידי קונסוליה שהיא מחזיקה בדובאי.

==הערות שוליים==
S (מיני-אלבום)

S הוא המיני-אלבום השני של הזמרת האמריקאית סיזה.<ref name=":0"></ref> האלבום יצא לאור ב-10 באפריל 2013 בהוצאה עצמית.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|10 באפריל 2013
|הורדה דיגיטלית
|הוצאה עצמית
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2013
קטגוריה:אלבומי סיזה
קטגוריה:מיני-אלבומים באנגלית
קטגוריה:מיני-אלבומים בהוצאה עצמית
See.SZA.Run

See.SZA.Run הוא המיני-אלבום הראשון של הזמרת האמריקאית סיזה.<ref name=":0"></ref> האלבום יצא לאור ב-29 באוקטובר 2012 בהוצאה עצמאית.<ref name=":0" />

==רשימת רצועות==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|10 באפריל 2013
|הורדה דיגיטלית
|הוצאה עצמית
|<ref></ref>
|}

==קישורים חיצוניים==

==הערות שוליים==

קטגוריה:מיני-אלבומי בכורה מ-2012
קטגוריה:אלבומי סיזה
קטגוריה:מיני-אלבומים באנגלית
קטגוריה:מיני-אלבומים בהוצאה עצמית
יירס אנד יירס

יירס אנד יירס (באנגלית: Years & Years) היה הרכב יחיד, בו היה חבר הזמר והשחקן הבריטי אולי אלכסנדר.<ref name=":0" />

== קריירה ==
ב-26 בספטמבר 2014, הלהקה התארחה בסינגל "Sunlight" של The Magician . ב-23 בנובמבר 2014, הלהקה הוציאה את הסינגל "Desire". גרסת רמיקס לשיר, בשיתוף פעולה עם טובה לו, יצאה ב-4 במרץ 2016.

ב-3 בפברואר 2015, הלהקה הוציאה את הסינגל "King". ב-5 ביולי, הלהקה הוציאה את הסינגל "Shine". ב-10 ביולי 2015, הוציאה הלהקה את אלבום המוזיקה הראשון שלהם, Communion. ב-13 בנובמבר, הלהקה הוציאה את הסינגל "Eyes Shut".

ב-13 בספטמבר 2016, הלהקה הוציאה את הסינגל "Meteorite".

ב-7 במרץ 2018, הלהקה הוציאה את הסינגל "Sanctify". ב-10 במאי 2018, הלהקה הוציאה את הסינגל "If You're Over Me". ב-27 ביוני, הלהקה הוציאה את הסינגל "All for You". ב-6 ביולי, הלהקה הוציאה את אלבום המוזיקה השני שלהם, Palo Santo. ב-28 בנובמבר 2018, הלהקה הוציאה, בשיתוף פעולה עם ג'קס ג'ונס, את הסינגל "Play".

ב-15 בפברואר 2019, הלהקה הוציאה, בשיתוף פעולה עם MNEK, את הסינגל "Valentino". ב-11 בספטמבר 2019, הלהקה התארחה בסינגל "Dreamland" של פט שופ בויז.

ב-22 בינואר 2021, הלהקה הוציאה גרסת כיסוי לשיר "It's a Sin" של פט שופ בויז. מאוחר יותר, ב-11 במאי 2021, יצאה גרסה מחודשת בשיתוף פעולה עם אלטון ג'ון. ב-18 במרץ 2021, הודיעו הלהקה ברשתות החברתיות שלהם כי הלהקה תמשיך כפרויקט סולו של סולן הלהקה אולי אלכסנדר.<ref name=":0"></ref> השיר הראשון שיצא כפרויקט הסולו של אולי אלכסנדר היה הסינגל "Starstruck", שיצא ב-8 באפריל באותה שנה. ב-28 בספטמבר, הוא הוציא את הסינגל "Crave". ב-6 באוקטובר, הוא הוציא, בשיתוף פעולה עם קיילי מינוג, את הסינגל "A Second to Midnight". ב-24 בנובמבר, הוא הוציא, בשיתוף פעולה עם גלנטיס, את הסינגל "Sweet Talker".

ב-18 בפברואר 2022, הוא הוציא, בשיתוף פעולה עם רגארד, את הסינגל "Hallucination". ב-1 בנובמבר, הוא הוציא גרסת כיסוי לשיר "" של קריסטל ווטרס .

==דיסקוגרפיה==
===אלבומי אולפן===
* 2015: Communion
* 2018: Palo Santo
* 2022: Night Call

===מיני-אלבומים===
* 2013: Traps
* 2015: Y & Y

==הופעות==
===סיבובי הופעות===
* 2016: Years & Years UK Tour
* 2018–2019: Palo Santo Tour
* 2022: The Night Call Tour

== קישורים חיצוניים ==

* 

== הערות שוליים ==

קטגוריה:תרבות להט"ב: להקות
קטגוריה:להקות בריטיות
קטגוריה:אמני אינטרסקופ רקורדס
קטגוריה:להקות סינת'-פופ
קטגוריה:להקות שהוקמו בשנת 2010
יחסי קוריאה הדרומית – קניה

שגרירות קניה בסיאול, דרום קוריאה
יחסי קוריאה הדרומית–קניה הם היחסים הדו-צדדיים שבין הרפובליקה של קוריאה לבין רפובליקת קניה. שתי המדינות כוננו יחסים דיפלומטיים ביניהן בפברואר 1964. לקוריאה הדרומית שגרירות בניירובי, ולקניה שגרירות בסיאול שנפתחה ב-2007.

== היסטוריה ==
בשנת 2018 ביקר בקניה ראש ממשלת דרום קוריאה לי נאק-יון ונפגש עם הנשיא אוהורו קניאטה ודן עמו בהעמקת היחסים בין המדינות.

בשנת 2012 ביקר בקניה ראש ממשלת דרום קוריאה קים ואנג-סיק ונועד עם הנשיא מוואי קיבאקי וכן עם ראש הממשלה ראילה אודינגה, שביקר באותה שנה בדרום קוריאה.

== סחר ==
בשנת 2018 הסתכם היקף הסחר בין המדינות בכ-240 מיליון דולר. עיקר הסחורות שדרום קוריאה ייצאה לקניה בסכום כולל של 187 מיליון דולר כללו כימיקלים אורגניים, פלסטיק ומתכות, ואילו עיקר הסחורות שקניה ייצאה לדרום קוריאה בהיקף כולל של 50 מיליון דולר כללו קפה, תה, ונחושת.

=== תיירות ===
ביוני 2012 חברת התעופה הקוריאנית קוריאן אייר קו בין סיאול לניירובי. בחשבון הטוויטר של החברה נכתב (בתרגום חופשי) "טוסו עם קוריאן אייר ותיהנו מהסוואנה האפריקנית הגדולה, הביקור בספארי והילידים בעלי התרבות הפרימיטיבית." תושבי קניה הגיבו בכעס ברשתות החברתיות, דבר שהביא בהמשך את החברה להתנצל על העניין, ועל כך שמדובר בתרגום קלוקל מקוריאנית לאנגלית. באוגוסט 2014 החברה השעתה את הטיסות לקניה עקב מגפת אבולה.

=== יחסים דיפלומטים ===

דרום קוריאה וקניה יצרו יחסים דיפלומטיים ב-1963, זמן קצר לאחר שקניה קיבלה את עצמאותה מהשלטון הבריטי. במהלך השנים, שתי המדינות פיתחו קשר דו-צדדי חזק, כאשר דרום קוריאה מספקת סיוע כלכלי וטכני לקניה. בשנים האחרונות, דרום קוריאה הייתה אחת משותפות הסחר המובילות של קניה, כאשר הסחר בין שתי המדינות הגיע ליותר ממיליארד דולר בשנת 2019. בנוסף למסחר, דרום קוריאה וקניה שיתפו פעולה גם במגוון נושאים, כולל פיתוח, חקלאות, ובריאות. ב-2017 חתמו שתי המדינות על מזכר הבנות בנושא שיתוף פעולה בתחום הבריאות, שעזר לשפר את איכות שירותי הבריאות בקניה.

== קישורים חיצוניים ==

*[http://www.kenya-embassy.or.kr/ שגרירות קניה בסיאול]
*[http://overseas.mofa.go.kr/ke-ko/index.do שגרירות קוריאה הדרומית בקניה]
*[http://www.mofa.go.kr/eng/nation/m_4902/view.do?seq=154 'קניה'] באתר משרד החוץ של קוריאה הדרומית

== הערות שוליים ==
Goldmine

Goldmine (בעברית: מכרה זהב) הוא אלבום הבכורה של הזמרת האמריקאית גבי בארט.<ref name=":0"></ref> האלבום יצא לאור ב-19 ביוני 2020 על ידי חברת התקליטים וורנר מוזיק נשוויל.<ref name=":0" /> מתוך האלבום יצאו שלושה סינגלים.

== ביקורת ==
במגזין Variety סקרו את האלבום, תוך שסקרו גם את הקריירה של בארט ואף הזכירו לצידה את הזמרת-יוצרת האמריקאית קארי אנדרווד.<ref name=":1"></ref> במהלך הסקירה, צוין כי "אף על פי ש-"I Hope", הוא להיט גדול, הוא לא היחיד שמייצג את בארט באלבום".<ref name=":1" />

בנוסף לכך, סקרו את האלבום במגזין הבילבורד תוך שנכתב עליו כי "האלבום מציג בתוכו אפשרויות אמנותיות עשירות".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|19 ביוני 2020
|הזרמת מוזיקה • הורדה דיגיטלית • תקליטור • תקליט
|וורנר מוזיק נשוויל
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2020
קטגוריה:אלבומי קאנטרי
קטגוריה:אלבומי זהב בארצות הברית
פיטר טיטס

פיטר ב. טיטס (באנגלית: Peter B. Teets; נולד ב-12 בפברואר 1942) הוא איש מחלקת ההגנה של ארצות הברית לשעבר. הוא כיהן כמנהל ה-13 של משרד הסיור הלאומי וכתת-מזכיר חיל האוויר של ארצות הברית

==ביוגרפיה==
פיטר טיטס נולד בדנוור, קולורדו. ב-1963 הוא סיים תואר בוגר במדעים במתמטיקה שימושית באוניברסיטת קולורדו בבולדר. ב-1965 הוא סיים תואר מוסמך במדעים במתמטיקה שימושית באוניברסיטת קולורדו בדנוור. ב-1978 הוא סיים תואר מוסמך במדעים בניהול מטעם המכון הטכנולוגי של מסצ'וסטס.

בין השנים 1963–1995 הוא עבד בתאגיד מרטין מריאטה במגוון תפקידים. עד 1970 הוא היה שם מהנדס לניתוח בקרת טיסה. לאחר מכן ועד 1975 הוא היה מנהל מערכות ההנחיה האינרציאלית של הטיל טיטן 3C מסדרת טיל הטיטן. בחמש השנים הבאות הוא היה מנהל מיזם טרסטייג' ומנהל מערכות החלל של החברה. בשנים 1980–1982 הוא שימש כסגן הנשיא לפיתוח עסקי ולאחר מכן ועד 1985 הוא שימש כסגן הנשיא והמנהל הכללי של חטיבת מערכות שיגורי חלל אסטרטגיים. בשנים 1985–1993 הוא היה נשיא שלוחת החברה בדנוור, ולאחר מכן ועד 1995 הוא היה נשיא קבוצת החלל של החברה בבת'סדה, מרילנד.

בשנים 1995–1999 עבד טיטס בחברת לוקהיד מרטין, בתחילה כנשיא ומנהל כללי של מגזר המידע והשירותים של החברה ולאחר מכן כנשיא והמנהל הכללי של כל החברה.

בשנת 2001 מונה טיטס על ידי הנשיא ג'ורג' ווקר בוש כתת-מזכיר חיל האוויר של ארצות הברית. בתפקיד זה הוא כיהן עד שנת 2005 ובחודשים ינואר עד מרץ שנה זו הוא גם כיהן כמזכיר חיל האוויר בפועל. במקביל לתפקידו כתת-מזכיר חיל האוויר, שימש טיטס גם כמנהל משרד הסיור הלאומי.

==קישורים חיצוניים==

* [https://books.google.co.il/books?id=RBri3XZL7jUC&pg=PA522&lpg=PA522&dq=Peter+B.+Teets+bio&source=bl&ots=whnrcbav1Z&sig=ACfU3U3gcDhIuF7pYGzy3K4R1CpVj6n5uw&hl=iw&sa=X&ved=2ahUKEwifl9emuJPqAhVs5OAKHYB3BacQ6AEwAXoECAkQAQ#v=onepage&q=Peter%20B.%20Teets%20bio&f=false Department of Defense Appropriations for 2006: Secretary of Defense and Chairman, Joint Chiefs of Staff, U.S. Government Printing Office, 2006, pp. 522-523.]

קטגוריה:מזכירי חיל האוויר של ארצות הברית
קטגוריה:בוגרי המכון הטכנולוגי של מסצ'וסטס
קטגוריה:בוגרי אוניברסיטת קולורדו
קטגוריה:אמריקאים שנולדו ב-1942
פול צ'קר

פול צ'קר (באנגלית: Paul Chequer; נולד ב-1975) הוא שחקן אנגלי.

==ביוגרפיה==
צ'קר נולד ב-1975 בפורטסמות' שבהמפשייר. ב-1998 סיים צ'קר את לימודיו בבית הספר גילדהול למוזיקה ודרמה.

הוא ידוע בעיקר מהופעתו בתפקיד ג'יימי קולייר בדרמה הבריטית "As If" של ערוץ 4 בשנים 2001–2004, ומהופעתו בתפקיד נייתן בדרמה "Sinchronicity" של ערוץ BBC Three משנת 2006.

בדצמבר 2006 שיחק צ'קר בתפקיד יוג'ין ג'ונס בפרק "נעליים אקראיות" בסדרת המדע הבדיוני "טורצ'ווד".

צ'קר משמש כקריין של ספרי שמע ובין השאר קרא את סדרת ספרי הילדים "Tunnels", מאת רודריק גורדון ובריאן ויליאם.

===חיים אישיים===
צ'קר חי בלונדון עם בת זוגו ושני בניהם.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1999
| תה עם מוסוליני
| dir="ltr" | Tea with Mussolini
| וילפרד
|
|-
| 1999
| הולבי סיטי
| dir="ltr" | Holby City
| ניל לונגפורד
| בפרק "Puppy Love"
|-
| 2001–2004
|
| dir="ltr" | As If
| ג'יימי קולייר
| סדרת טלוויזיה
|-
| 2005
|
| dir="ltr" | Like Father Like Son
| סרג'נט רנטון
| סדרת טלוויזיה
|-
| 2006
|
| dir="ltr" | Murder City
| ג'יימס מורגן
| בפרק "Just Seventeen"
|-
| 2006
| עדות אילמת
| dir="ltr" | Silent Witness
| ניק דו
| בפרק "Terminus"
|-
| 2006
|
| dir="ltr" | Sinchronicity
| נייתן
| סדרת טלוויזיה (6 פרקים)
|-
| 2006
| חליל הקסם
| dir="ltr" | The Magic Flute
|
| סרט קולנוע
|-
| 2006
| טורצ'ווד
| dir="ltr" | Torchwood
| יוג'ין ג'ונס
| בפרק "Random Shoes"
|-
| 2009
| מלון בבילון
| dir="ltr" | Hotel Babylon
| דארן
| סדרת טלוויזיה (3 פרקים)
|-
| 2010–2017
| שרלוק
| dir="ltr" | Sherlock
| מפקח בילוש דימוק
| בפרק "The Blind Banker" ו-"The Six Thatchers"
|-
| 2010
| חוק וסדר: UK
| dir="ltr" | Law & Order: UK
| סטיב אטוול
| בפרק "Survivor"
|-
| 2012
| וייטצ'אפל
| dir="ltr" | Whitechapel
| נייתן מרסרון
| סדרת טלוויזיה (2 פרקים)
|-
| 2012
|
| dir="ltr" | Private Peaceful
| קורפורל
|
|-
| 2013
| לעולם-לא-עולם
| dir="ltr" | Neverwhere
| גארי / שומר
|
|-
| 2017
| חדר מיון
| dir="ltr" | Casualty
| ארנולד לטס
| בפרק "The Good Samaritan"
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרי בית הספר גילדהול למוזיקה ודרמה
קטגוריה:אנגלים שנולדו ב-1978
דאבל (משחק קלפים)

דאבל הוא משחק קלפים מבית חברת פוקסמיינד.

== מיני משחקים ==
=== דאבל ===
בתחילת כל סבב הופכים שני קלפים מהערימה המרכזית. השחקן שאומר את שם הסמל המשותף לשני הקלפים זוכה בסיבוב ובקלפים. מטרת המשחק היא לזכות בכמה שיותר סבבים בתום המשחק.

=== המגדל ===
* מטרת המשחק: להשיג את מספר הקלפים הגבוה ביותר.
* הכנת המשחק: כל שחקן מקבל קלף אחד ושאר הקלפים נשארים בערימה אחת במרכז השולחן (כשהם מופנים כלפי מעלה).
* חוקי המשחק: המשתתפים הופכים את הקלף שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד). המשתתף הראשון שמכריז מהו הסימן המשותף זוכה בקלף שבמרכז ושם אותו במעלה הערימה שלו. כעת, עליו לבדוק מהו הסימן המשותף לקלף זה ולקלף העליון החדש.
* סיום המשחק: כשהערימה במרכז נגמרת, המשחק מסתיים. מי שמחזיק במספר הקלפים הגבוה ביותר מנצח.

=== הבאר ===
מטרת המשחק: להיפטר מכל הקלפים.
* הכנת המשחק: מחלקים את הקלפים שווה-בשווה בין השחקנים ומשאירים קלף אחד גלוי במרכז.
* חוקי המשחק: המשתתפים הופכים את הקלף הראשן בערימה שלהם ומנסים למצוא את הסימן המשותף לקלף שבמרכז ולקלף שלהם (יש לפחות אחד). המשתתף הראשון שמכריז מהו הסימן המשותף מניח את הקלף שלו במעלה הערימה וחושף קלף חדש במקומו. על השחקנים לבדוק מה הסימן המשותף לקלף העליון בערימה המרכזית ולקלף העליון בערימה שלהם.
* סיום המשחק: כשאחד השחקנים נפטר מכל הערימה שלו, המשחק נגמר והוא מנצח.

=== תפוח אדמה לוהט ===
* מטרת המשחק: להחזיק בכמה שפחות קלפים בתום כל הסיבובים.
* הכנת המשחק: כל שחקן מקבל קלף אחד שפניו מונחים כלפי מטה.
* חוקי המשחק: המשתתפים הופכים את הקלף שלהם ומנסים למצוא סימן משותף לקלף שלהם ולקלף של אחד היריבים שלהם. משתתף שמכריז מהו הסימן המשותף מניח את הקלף שלו על הקלף של היריב. כעת היריב יוכל להיפטר משני הקלפים אם יכריז מהו הסימן המשותף לקלף העליון החדש ולאחד מקלפיו יריביו. המפסיד בסיבוב (מי שנשאר עם כל הקלפים) לוקח את כל הקלפים אליו ושומר אותם בערימה צדדית.
* סיום המשחק: כשלא נשארים יותר קלפים לחלק, המשחק נגמר. השחקן שמחזיק בכמה שפחות קלפים - מנצח.

== גרסאות נוספות ==
* טריפל: גרסה מיוחדת של דאבל המותאמת לילדים קטנים.
* דאבל הארי פוטר: הסימנים על הקלפים הם דמויות וחפצים מוכרים מסדרת הספרים.
* דאבל חיות: הסימנים על הקלפים הם חיות.

==קישורים חיצוניים==

* 

קטגוריה:משחקי קלפים
יחסי פנמה – קוריאה הדרומית

הנשיא [[לי מיונג-באק והנשיא ריקרדו מרטינלי במהלך ביקורם במנעולי תעלת פנמה בפנמה סיטי, יוני 2010<ref name="strengthen">[http://korea.net/NewsFocus/policies/view?articleId=83551 Korea, Panama agree to strengthen bilateral cooperation] - 20 October 2010</ref> .]]
יחסי פנמה–קוריאה הדרומית הם יחסי החוץ הדו צדדיים בין פנמה לקוריאה הדרומית.

== סקירה כללית ==
היחסים בין המדינות כוננו בשנת 1962. פנמה מחזיקה בקוריאה הדרומית שגרירות בסיאול.<ref>[https://embassy-finder.com/panama_in_seoul_south-korea Embassy of Panama in Seoul] - Retrieved 21 October July 2019.</ref><ref>[https://www.mire.gob.pa/index.php/es/embajada-de-corea Embassy of Panama] - Ministry of Foreign Relations, Panama</ref> קוריאה הדרומית מחזיקה בפנמה שגרירות בפנמה סיטי.<ref>[https://embassy-finder.com/south-korea_in_panama-city_panama Embassy of the Republic of Korea in Panama City] - Retrieved 21 October July 2019.</ref>

שתי המדינות חברות באו"ם.

2010 הייתה שנה חשובה ליחסים הדו-צדדיים. ביוני ביקר בפנמה נשיא דרום קוריאה, לי מיונג-באק. מאוחר יותר, באוקטובר, הוא קיבל את מקבילו הפנמי ריקרדו מרטינלי במשכנו בסיאול הבית הכחול לשיחות פסגה.

אזרחי פנמה אינם נדרשים לוויזה כדי להיכנס לקוריאה הדרומית לתקופה מקסימלית של 90 ימים, וגם להפך, הדרום קוריאנים פטורים מאשרת כניסה לפנמה עד 180 ימים.

איגוד פנמה-קוריאה הוקם בשנת 2012 במטרה לקדם ולחזק קשרים מסחריים, אקדמיים, תרבותיים וחברות בין שתי המדינות.<ref>[https://www.facebook.com/pg/PanCorea/about/?ref=page_internal Asociación Panamá-Corea]</ref>

==קישורים חיצוניים==

== הערות שוליים ==
עידו פליישר

עידו פליישר (נולד ב-27 בינואר 1998) הוא כדורסלן ישראלי המשחק בעמדת הסנטר בהפועל באר שבע דימונה מליגת העל בכדורסל.

== ביוגרפיה ==
פליישר נולד בישראל וגדל בהרצליה. הוא בנו של כדורסלן העבר עופר פליישר.

==קריירה==
פליישר החל את פעילותו במועדון הכדורסל של בני הרצליה. בכיתה ט' עבר לשחק במחלקת הנוער של הפועל תל אביב ובכיתה י' עבר לשחק באקדמיה של מכון וינגייט. בכיתה י"א עבר לאקדמיה של מכבי תל אביב. בעונת 2015/16, תחת המאמן אורן אהרוני, זכה עם קבוצתו בדאבל של גביע ואליפות ישראל לנוער.

בתום לימודי התיכון נסע לארצות הברית לשחק באוניברסיטת הוואי במנואה, שם שיחק בשנים 2016–2018.

פליישר שב לישראל בקיץ 2018 וחתם בקבוצת מכבי אשדוד באר טוביה. בתום העונה בקיץ 2019 חתם לשנתיים בקבוצת הפועל גלבוע גליל.

ב-17 באוגוסט 2020 חתם במכבי ראשון לציון. במהלך העונה לא הרבה לשחק ושותף ב-17 משחקים עם כ-4.4 דק' בממוצע למשחק והעמיד 1.5 נק'.

ב-17 בספטמבר 2021 חתם באליצור עירוני נתניה מהליגה הלאומית. בעונה זו שותף ב-32 משחקים והעמיד ממוצעים של 8.5 נק' ו-6.8 ריבאונדים ב-21.7 דק'.

ב-17 ביולי 2022 חתם באליצור שומרון, העולה החדשה לליגה הלאומית.

ב-16 ביולי 2024 חתם בהפועל באר שבע דימונה מליגת העל בכדורסל.

===בנבחרות הלאומיות===
פליישר היה חלק מהסגל של כל נבחרות ישראל הצעירות.
בקיץ 2014 שיחק בטורניר אליפות אירופה בכדורסל עד גיל 16 דרג ב' שנערך במקדוניה, בו הפסידה נבחרת הקדטים בגמר למונטנגרו אך הבטיחה את עליתה לדרג א'. בטורניר קלע 8.4 נקודות וקלט 7.5 ריבואנדים בממוצע למשחק.

בשנת 2016, תחת המאמן דן שמיר, השתתף באליפות אירופה בכדורסל עד גיל 20 שנערכה בהלסינקי. בהמשך אותה שנה לא השתתף באליפות אירופה בכדורסל עד גיל 18 שנערכה בטורקיה משום שלא קיבל שחרור מהמכללה בה החל לשחק.

ביולי 2018 זכה עם נבחרת העתודה של ישראל בכדורסל, תחת המאמן אריאל בית הלחמי, באליפות אירופה עד גיל 20 שנערכה בגרמניה.

== קישורים חיצוניים ==

*[https://www.fiba.basketball/en/player/211085/Ido-Flaisher פרופיל], באתר פיב"א החדש
*[https://ibasketball.co.il/שחקן/28-עידו-פליישר פרופיל], באתר איגוד הכדורסל בישראל
*[https://basket.co.il/player.asp?PlayerId=11216 פרופיל], באתר מנהלת ליגת העל בכדורסל

==הערות שוליים==

קטגוריה:כדורסלנים ישראלים
קטגוריה:בוגרי תיכון חדש
קטגוריה:כדורסלני מכבי אשדוד
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני אליצור מכבי נתניה
קטגוריה:כדורסלני אליצור שומרון
קטגוריה:כדורסלני הפועל באר שבע
קטגוריה:כדורסלנים ישראלים בליגת המכללות בארצות הברית
קטגוריה:ישראלים שנולדו ב-1998
הפרבר

הפרבר (באנגלית: Redfern Now) היא סדרת טלוויזיה אוסטרלית מסוגת הדרמה. הסדרה עוקבת אחר חייהם של התושבים קשיי היום ממוצא אבוריג'יני הגרים בפרוור רדפרן סמוך לסידני. הסדרה עלתה לראשונה בשנת 2012 וסך הכל צולמו שתי עונות.

הסדרה שודרה בערוץ הטלוויזיה האוסטרלי ABC, ובנטפליקס.

הסדרה זכתה בארבעה פרסי האקדמיה האוסטרלית לטלוויזיה וקולנוע (AACTA).

==קישורים חיצוניים==
* 

==הערות שוליים==

קטגוריה:סדרות דרמה אוסטרליות
סמינר בית יעקב תל אביב (שצ'רנסקי)

סמינר בית יעקב-תל אביב (נקרא גם סמינר שצ'רנסקי) הוא סמינר חרדי המהווה תיכון וסמינר למורות, נוסד בתל אביב בשנת 1933.

== הקמה ==
סמינר בית יעקב תל אביב הוא הסמינר החרדי הראשון שהוקם ביישוב החדש בארץ ישראל בשנת 1933. בראש הסמינר עמד הרב מאיר שצ'רנסקי שהקים אותו כסניף לתנועת בית יעקב שפעלה במזרח אירופה. הרב מאיר שצ'רנסקי היה חסיד גור שעלה לארץ ישראל מפולין בשנת 1933 והיה עסקן ופעיל במפלגת אגודת ישראל ובצעירי אגודת ישראל כמו כן, היה עסקן בחברה קדישא בתל אביב. לצד יסוד הסמינר, הוציא הרב שצ'רנסקי לאור שורה של ספרים שנועדו ללימוד התלמידות ובהם "העבר הישראלי" וספרי הלכות שיועדו לבנות.

הסמינר שימש אבן-דרך לרשת הסמינרים להוראה של 'בית יעקב' בארץ ובעולם היהודי. בהקמת המוסד ראתה הנהגה החרדית מעשה גבורה, שמהווה תשובה לגימנסיה הרצליה החילונית שהוקמה בתל אביב. אולם בפועל חלק מהמשפחות החרדיות בסביבה, שלחו את בניותיהם ללמוד במוסדות של תנועת המזרחי. עם פטירתו של הרב מאיר שצ'רנסקי בשנת 1972 עבר ניהול הסמינר לידי בנו הרב בנימין שצ'רנסקי, במקביל ניהל את הסמינר החל משנות ה-90 הרב משה צבי רייס. הרב בנימין שצ'רנסקי הקים בבני ברק שלוחה של הסמינר המיועדת להשתלמויות למורות, השלוחה נקראת "בית המורה". הסמינר השתייך ליישוב החדש וראה עצמו ליברלי יותר מאנשי הישוב הישן.

מאז פטירתו של הרב בנימין שצ'רנסקי בשנת 2018 מנהל את הסמינר הרב יצחק שצ'רנסקי, סגן המנהל הוא הרב אריה זנד, מזכ"ל הסמינר הוא הרב צבי חסיד.

הסמינר שוכן ברח' יצחק אלחנן ליד שכונת נווה צדק בתל אביב.

== ראו גם==
* סמינר בית יעקב
* בית יעקב

== לקריאה נוספת ==
* קונטרס זיכרון: ליום השנה עשרים לפטירת הרב מאיר שצ'רנסקי, תל אביב: בית יעקב

==קישורים חיצוניים==
* 

== הערות שוליים ==

קטגוריה:תל אביב-יפו: תיכונים
קטגוריה:תל אביב לפני הקמת מדינת ישראל
קטגוריה:סמינרים חרדיים לבנות בישראל
פאבל זארובין

פאבל אלכסנדרוביץ' זארובין (ברוסית: Павел Александрович Зарубин; נולד ב-7 בספטמבר 1981, בלורצק, בשקורטוסטן, רוסיה הסובייטית, ברית המועצות) הוא עיתונאי רוסי. מחבר ומנחה משותף של תוכנית הטלוויזיה "מוסקבה. קרמלין. פוטין" בערוץ הטלוויזיה "רוסיה -1" (יחד עם ולדימיר סולוביוב). הגיש את תוכנית הקו הישיר עם ולדימיר פוטין ומהווה חלק מעיתונאי תא כתבי הקרמלין.
== קריירה ==
פאבל נולד ב-7 בספטמבר 1981 בעיר בלורצק, בשקורטוסטן. מאז בית הספר חלם להיות עיתונאי. בגיל צעיר עבד ככתב העיתון "פועל בלורצק".<ref name=":0"></ref> לאחר סיום לימודיו בבית הספר עבר פאבל ליקטרינבורג. בשנת 1998 הוא נכנס לפקולטה לעיתונאות של אוניברסיטת אוראל על שם גורקי, ביקטרינבורג.

בשנים 2000–2003 עבד ככתב ושדרן חדשות מוביל של ערוץ 4 ביקטרינבורג. בשנת 2002, האקדמיה לטלוויזיה הרוסית הכירה בפאבל זרובין בתור הכתב האזורי הטוב ביותר. לאחר הצלחה זו עבר פאבל למוסקבה, שם החל לעבוד בתוכנית וסטי של החברה הממשלתית הרוסית לרדיו וטלוויזיה. מאז 2005 נחשב לעיתונאי מקורב לקרמלין, המכסה את עבודתו של נשיא רוסיה.

באביב 2015, במהלך שיחות מינסק על גורל חבל דונבאס, הצליח פאבל לצעוק שאלה לפטרו פורושנקו שלא רצה לדבר עם כתבים רוסיים. לאחר תרגיל זה הוסבה אבטחה סביבו כדי למנוע ממנו לעזוב את מרכז העיתונות. בהמשך דיווחו כמה כלי תקשורת מערביים על התנהגותו הלא נאותה, של הכתב הרוסי על כך שהתפרץ על נשיא אוקראינה.

מאז סתיו 2018 הוא כותב ומנחה בתוכנית האקטואליה "מוסקבה. קרמלין. פוטין", שמספקת השקפה רשמית יותר על הפוליטיקה הרוסית. התוכנית, עקב תשומת לב לפרטים חריגים וגישה לחומרים בלעדיים של הממשל, הפכה במהרה לאחת הפופולריות ביותר בטלוויזיה הרוסית. באפריל 2019 הוא הפך לעיתונאי הראשון בעולם שהצליח להקליט ולראיין קצרות באופן בלעדי את המנהיג העליון של קוריאה הצפונית קים ג'ונג-און במהלך הגעתו לרוסיה. בתחנת חאסאן בפרימוריה, בעת הליכתו של ג'ונג-און לרכבת שלו, צעק פאבל שאלה בקוריאנית. הוא לא ידע קוריאנית, אך שינן את המשפט מראש. קים ג'ונג און הגיב במפתיע והשיב לשאלתו, תשובתו התפשטה אז ברחבי התקשורת העולמית ונחשבה לתקדים יוצא דופן, מכיוון שלפני כן התקשורת לא הצליחה להוציא הצהרות ממנהיגי צפון קוריאה, וביתר שאת ללא הסכמות, תוך כדי תנועה.<ref></ref> <ref></ref> <ref></ref>

ביוני 2019, בוועידת G20 באוסאקה, הוא הפך לעיתונאי הרוסי הראשון שהצליח לראיין את נשיא ארצות הברית דונלד טראמפ על שיחותיו עם נשיא רוסיה ולדימיר פוטין.<ref></ref> <ref></ref> באותו חודש, יחד עם ילנה וניק, הוא הנחה את תוכנית השאלות והתשובות הקו הישיר עם ולדימיר פוטין.

== חיים אישיים ==
נשוי למריה קלשניקובה.
== קישורים חיצוניים ==

* [https://www.vesti.ru/author/show/id/29/ פאבל זארובין] באתר VGTRK

== הערות שוליים ==

קטגוריה:מנחי טלוויזיה רוסים
קטגוריה:מגישי חדשות
קטגוריה:עיתונאים רוסים
קטגוריה:כתבים מדיניים
קטגוריה:סגל VGTRK
קטגוריה:רוסים שנולדו ב-1981